Højesteret ændrer byrettens og landsrettens afgørelser således, at tiltalte straffes med 4 dagbøder på hver 250 kr. i sag om overtrædelse af straffelovens § 276 a – indbrudstyveri i for... Vis mere
Ret: Højesteret (3. instans)
Faggruppe: Straffesag — Tilståelsessag
Sagsemner: Formueforbrydelser;
Strafferetlige sanktioner og andre foranstaltninger;

Indbrudstyveri skulle undtagelsesvis straffes med bøde  

Sag 27/2023

Dom afsagt den 8. september 2023   

Anklagemyndigheden   
mod
Tiltalte 2  

Indbrudstyveri begået i forening med andre skulle undtagelsesvis straffes med bøde, da
der forelå formildende omstændigheder
Tiltalte 2 var under en tilståelsessag dømt for indbrudstyveri ved i forening med to
medgerningsmænd at have brudt ind i en nedlagt skole, der blev benyttet af Kulturcenter, og at
have stjålet tre rammer sodavand til en samlet værdi af ca. 225 kr. Byretten og landsretten
havde fastsat straffen til fængsel i 14 dage, der var gjort betinget.

For Højesteret angik sagen straffastsættelsen.   

Højesteret udtalte, at uanset at indbrudstyveri som udgangspunkt straffes med fængsel, så var
det indbrudstyveri, som Tiltalte 2 havde begået, af mindre strafværdighed. Højesteret lagde
ved sin vurdering vægt på, at Tiltalte 2 og de to medgerningsmænd kom ind på den nedlagte
skole ad en ulåst dør og ikke forvoldte nogen skade i forbindelse med indbruddet, at
indbruddet ikke skete i den hensigt at begå tyveri, men at tyveriet skete efter en beslutning på
stedet, at de stjålne sodavand var af beskeden værdi, og – navnlig – at de nogle få dage efter
tyveriet, og inden det blev opdaget, søgte at genoprette skaden. De leverede således de fleste
af de stjålne sodavand tilbage sammen med nogle sodavand, som de havde købt til erstatning
for de sodavand, som de havde drukket. Højesteret lagde desuden vægt på Tiltalte 2's unge a
lder og på, at han ikke var tidligere straffet. Højesteret fastsatte herefter straffen til 4 dagbøder
af 250 kr.

Landsretten var nået til et andet resultat.